สังคมข่าวหุ้น
ดัชนีตลาดหุ้นไทยปิดที่ระดับ 1,622.26 จุด เพิ่มขึ้น 5.05 จุด มูลค่าซื้อขาย 78,265.71 ล้านบาท ยังมีบริษัทจดทะเบียนประกาศงบ Q2/65 อย่างต่อเนื่อง
ดัชนีตลาดหุ้นไทยปิดที่ระดับ 1,622.26 จุด เพิ่มขึ้น 5.05 จุด มูลค่าซื้อขาย 78,265.71 ล้านบาท ยังมีบริษัทจดทะเบียนประกาศงบ Q2/65 อย่างต่อเนื่อง
14 ส.ค. 2565

ดัชนีตลาดหุ้นไทยปิดที่ระดับ 1,622.26 จุด เพิ่มขึ้น 5.05 จุด มูลค่าซื้อขาย 78,265.71 ล้านบาท ยังมีบริษัทจดทะเบียนประกาศงบไตรมาส 2/2565 อย่างต่อเนื่อง ขณะที่เงินเฟ้อสหรัฐฯ ชะลอตัว และ กนง.ปรับขึ้นดอกเบี้ย 0.25% ตามคาด แต่กลุ่มแบงก์ถูกกดดันหลังไม่สามารถปรับขึ้นดอกเบี้ยตามได้
จับตาราคาหุ้น PSG วันนี้ หลังตลาดฯ ปลดเครื่องหมาย C พร้อมพ้นแคชบาลานซ์ทันที หลังส่งงบการเงินไตรมาส 2/2565 พลิกมีกำไรสุทธิ 267.67 ล้านบาท หนุนครึ่งปีแรกกำไรสุทธิพุ่ง 248.66 ล้านบาท จากการทยอยรับรู้รายได้จากงานโครงการที่เป็นผู้ชนะการประมูลงานก่อสร้าง มูลค่าประมาณ 8,895 ล้านบาท …
บอร์ด ONEE ไฟเขียวจ่ายเงินปันผลระหว่างกาลเป็นเงินสด ในอัตรา 0.12 บาท/หุ้น โดยจะขึ้นเครื่องหมาย XD วันที่ 23 ส.ค. และจ่ายปันผลในวันที่ 9 ก.ย.นี้ สะท้อนความเป็นหุ้นที่มีสถานะทางการเงินมั่นคงสูง แม้ต้องเผชิญอยู่ในสภาวะเศรษฐกิจ และสถานการณ์ที่ผันผวนก็ตาม ตอกย้ำบริษัทคอนเทนต์ครีเอเตอร์เบอร์ต้นของธุรกิจสื่อบันเทิงครบวงจรเลยทีเดียว
JR ส่งซิกผลงานครึ่งปีหลังดีต่อเนื่อง คาดมีงานโครงการใหม่เปิดประมูลกว่า 7,000 ล้านบาท ทั้งงานโครงการเปลี่ยนสายไฟฟ้าอากาศเป็นสายไฟฟ้าใต้ดินตามแนวรถไฟฟ้าสายสีเหลืองและชมพู เฟสที่ 2 มูลค่ากว่า 6,000 ล้านบาท โครงการรื้อย้ายและสร้างใหม่ระบบโทรคมนาคมของรถไฟฟ้าสายอื่น ๆ อีกราว 500-600 ล้านบาท เป็นต้น หวังดันแบ็กล็อกปีนี้ทะลุ 10,000 ล้านบาท รองรับการเติบโตระยะยาวถึงปี 2568
SICT ราคาหุ้นล่าสุด (11 ส.ค. 2565) ปิดตลาดที่ 7.15 บาท เพิ่มขึ้น 7.52% รับผลงานไตรมาส 2/2565 รายได้นิวไฮ 150.3 ล้านบาท โต 36% พร้อมมีกำไรสุทธิ 33.73 ล้านบาท พุ่ง 51% ตามความต้องการสินค้าที่มีเข้ามามาก อีกทั้ง ที่ผ่านมาได้เซ็นเอ็มโอยูกับ S&amp;S บริษัทเทคไต้หวัน หวังขับเคลื่อนนวัตกรรมอย่างต่อเนื่อง
หุ้นไอพีโอน้องใหม่ “ท่าฉาง กรีน เอ็นเนอร์ยี่” หรือ TGE เป็นผู้ผลิตและจำหน่ายกระแสไฟฟ้าจากพลังงานทดแทน กำลังการผลิตไฟฟ้าติดตั้งรวม 51.7 เมกะวัตต์ เตรียมเข้าเทรดในตลาด SET วันที่ 19 ส.ค.นี้ ด้วยจำนวนหุ้นไอพีโอไม่เกิน 600 ล้านหุ้น หลังเปิดจองซื้อหุ้นไอพีไอในราคา 2 บาท/หุ้น ไปแล้วเมื่อวันที่ 9-11 ส.ค.นี้ รุกหนักขยายลงทุนพลังงานทดแทนทั้งในและต่างประเทศ ดันกำลังการผลิตโตตามเป้า 100 เมกะวัตต์ภายในปี 2570 และเป็น 200 เมกะวัตต์ในปี 2575 จัดเป็นอีกหนึ่งบริษัทที่อนาคตสดใส!!!
ตลาดหลักทรัพย์ฯ ให้ OTO, OTO-W1 ใช้เกณฑ์ระดับ 1 : ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 15 ส.ค.-1 ก.ย. 2565 ซึ่งจะส่งผลให้สภาพคล่องการเก็งกำไรปรับลง